Tarbija Ingliża tissielet għal ħajjitha wara li attakkaha kelb
Tarbija li għandha inqas minn sena qed tissielet għal ħajjitha wara li sfat attakkata minn kelb tar-razza Stradffordshire Bull Terrier fir-Renju Unit. L-inċident seħħ ilbieraħ ftit qabel is-2pm f'residenza f'Peterborough fejn it-tarbija, tifel ta' inqas minn sena, safa attakkat mill-kelb. It-tifel qed jingħata l-kura neċessarja fi sptar f'Cambridge fejn ġie ċertifikat li qed isofri minn ġrieħi serji u jinsab fiċ-ċans li jitlef ħajtu. Mara ta' 28 sena u raġel ta' 31 sena ġew arrestati b'rabta mal-każ u qed ikunu akkużati b'negliġenza. Fi stqarrija l-Pulizija qalet li ż-żewġ persuni, li mhux konfermat jekk humiex il-ġenituri tat-tarbija, ingħataw il-libertà proviżorja u li ġew ikkonfiskati żewġt iklieb tar-razza Bull Terrier u qed jinżammu fil-kennel tal-Pulizija.